
转讜住驻讜转



诪驻谞讬 诪讛 诇讗 谞砖讗 讗讚诐 讗转 讘转讜. 砖讻砖讗讻诇讛 讞讜讛 诪注抓 讛讚注转 讛讬转讛 专讗讜讬讛 诇诪讜转 诪讬讚 讜讗讬 诪砖讜诐 讗讚诐 砖讛讬讛 砖专讜讬 讘诇讗 讗砖讛 讛讬讛 讬讻讜诇 诇讬拽讞 讘转讜 讜诪住讬拽 讻讚讬 砖讬砖讗 拽讬谉 讗转 讗讞讜转讜: 诪讬 讗讬讻讗 诪讬讚讬 讚诇讬砖专讗诇 砖专讬 讜诇讻讜转讬 讗住讜专. 诪砖诪注 讚诇讬砖专讗诇 诪讜转专 讘讗砖转讜 讘砖诇讗 讻讚专讻讛 讜讻谉 诪砖诪注 讘住讜祝 驻''讘 讚谞讚专讬诐 (讚祝 讻:) 讛讛讬讗 讗讬转转讗 讚讗转讬讗 拽诪讬讛 讚专讘讬 讗诪专讛 诇讜 专讘讬 注专讻转讬 诇讜 砖诇讞谉 讜讛驻讻讜 讗诪专 诇讛 讘转讬 讛转讜专讛 讛转讬专讛 诇讜 讜诇讗讜 讛讬讬谞讜 讛讬讗 诇诪注诇讛 讜讛讜讗 诇诪讟讛 讚诪讛 诪驻住讚转 讘讻讱 讗诇讗 砖诇讗 讻讚专讻讛 砖诪爪注专转讛 讻讚讗诪专 讛转诐 讗诐 转注谞讛 讗转 讘谞讜转讬 砖诇讗 讻讚专讻谉 讜讗诪专 讜讬砖讻讘 讗讜转讛 讻讚专讻讛 讜讬注谞讛 砖诇讗 讻讚专讻讛 讜拽砖讛 讚讘住驻''讙 讚讬讘诪讜转 (讚祝 诇讚:) 讞砖讬讘 砖诇讗 讻讚专讻讛 诪注砖讛 注专 讜讗讜谞谉 讜讬''诇 讚诇讗 讗住讬专 讗诇讗 砖注讜砖讛 讻讱 转讚讬专 砖诇讗 转转注讘专 讜讬讻讞讬砖 讬讜驻讬讛 讗讘诇 讗诐 专讜讘 转砖诪讬砖讜 讻讚专讻讛 讗诇讗 砖讘讗拽专讗讬 诪转讗讜讛 诇讛 砖诇讗 讻讚专讻讛 砖专讬: 拽抓 讬讚讗. 驻''讛 砖讛讬讛 专讙讬诇 诇讛讻讜转 讗转 讞讘讬专讜 讜拽谞住讜 讘讻讱 讜讬''诇 讚讚讬谞讗 讛讜讗 讚讛讗 诪拽专讗 讚专讬砖 讜讝专讜注 专诪讛 转砖讘专 讜讘驻' 讻诇 讛讬讚 (谞讚讛 讚祝 讬讙: 讜砖诐) 讙讘讬 讬讚 诇讗诪讛 转拽爪抓 讗诪专 讚讬谞讗 转谞谉 讻讚专讘 讛讜谞讗 讚专讘 讛讜谞讗 拽抓 讬讚讗 讗诇诪讗 讚讬谞讗 讛讜讗 讜讛讗 讚讗砖讻讞谉 讘驻' 讚' 讜讛' (讘''拽 讚祝 诇讝.) 讙讘讬 . 讞谞谉 讘讬砖讗 讚专讘 讛讜谞讗 讙讜驻讬讛 诇讗 讞讬讬讘讜 讗诇讗 诪诪讜谉 砖讗谞讬 讛讻讗 讚诪讜注讚 讜专讙讬诇 讘讻讱 讛讬讛 诇讛讻讜转 讘讗讙专讜祝 讚讚讬谞讬讛 讛讜讗 讘讻讱 讜讻谉 讬讚 诇讗诪讛 专讙讬诇 讘讻讱:

讛诪讗讬专讬

注讘讚 砖诪诇 讜讟讘诇 诇砖诐 注讘讚讜转 讗诐 谞砖转讞专专 讚讬谞讜 讗讞专 砖讞专讜专讜 讻讙专 讗讞专 砖谞转讙讬讬专 讗讘诇 讘注讜讚 砖诇讗 谞砖转讞专专 讬爪讗 诪讻诇诇 讙讜讬 讜诇讻诇诇 讬砖专讗诇 诇讗 讘讗 讜诪讜转专 讘讗诪讜 砖讛专讬 讬爪讗 诪讻诇诇 讙讜讬 讜讗讬谉 讗讜住专讬谉 诇讜 注专讬讜转 讛讗住讜专讜转 诇讙讜讬 讜诇讻诇诇 讬砖专讗诇 诇讗 讘讗 砖谞讗住讜专 诇讜 注专讬讜转 砖讗谞讜 讗讜住专讬诐 注诇 砖讗专 讛讙专讬诐 砖讗讬谉 讙讝讬专讛 砖诪讗 讬讗诪专讜 讘讗谞讜 诪拽讚讜砖讛 讞诪讜专讛 诇拽诇讛 讗诇讗 讘讬砖专讗诇 讙诪讜专 讜诪"诪 讻诇 注专讜讛 砖讗讬谞讛 转诇讜讬讛 讘讗讬住讜专 拽讜专讘讗 砖诇讜 讻讙讜谉 讗砖转 讗讬砖 讜讝讻讜专 讜讘讛诪讛 讚谞讬谉 讗讜转讜 讻砖讗专 讛讙专讬诐 诇讛专讙讜 讘住拽讬诇讛 讜讞谞拽:



讘谉 谞讞 砖讛讻讛 讗转 讬砖专讗诇 讗讜 砖讞讘诇 讘讜 讞讬讬讘 诪讬转讛 讘讬讚讬 砖诪讬诐 讗诇讗 砖讗讬谞讜 谞讛专讙 注诇讬讛 讜讻诇 讬砖专讗诇 讛诪讙讘讬讛 讬讚讜 注诇 讞讘讬专讜 讗注"驻 砖诇讗 讛讻讛讜 谞拽专讗 专砖注 砖谞讗诪专 讜讬讗诪专 诇专砖注 诇诪讛 转讻讛 专注讱 讛讻讬转 诇讗 谞讗诪专 讗诇讗 转讻讛 讜讗注"驻 砖注讚讬讬谉 诇讗 讛讻讛 拽专讗讜 专砖注:



讻讘专 讘讬讗专谞讜 砖讘讬转 讚讬谉 诪讻讬谉 讜讛讜专讙讬谉 砖诇讗 诪谉 讛讚讬谉 讘讛讜专讗转 砖注讛 诪注砖讛 讘讗讞讚 砖讛讬讛 专讙讬诇 诇讛讻讜转 讘谞讬 讗讚诐 讘讗讙专讜驻讜 讜讚谞讜讛讜 诇拽讜抓 讗转 讬讚讜 讜讻谉 讻诇 讻讬讜爪讗 讘讝讛 讜诪"诪 讬砖 砖驻讬专砖讜 拽抓 讬讚讜 诇注谞讬谉 诪诪讜谉 专"诇 砖讛注谞讬砖讜讛讜 讘讚诪讬 讬讚讜:



诇注讜诇诐 讬讛讗 讗讚诐 砖讜拽讚 注诇 讚诇转讜转 讛转讜专讛 讜拽讜讘注 注爪诪讜 讘诇诪讜讚讛 讜讗诇 讬讟注讛 注爪诪讜 诇讜诪专 诇讗 讬讙注转讬 讜诪爪讗转讬 讚专讱 爪讞讜转 讗诪专讜 注讜讘讚 讗讚诪转讜 讬砖讘注 诇讞诐 讗诐 注讜讟讛 讗讚诐 注爪诪讜 讻注讜讘讚 诇讗讚诪讛 讬砖讘注 诇讞诐 讜讗诐 诇讗讜 讗诇 讬砖讘注 诇讞诐 讜讛讜讗 讛讚讬谉 讘诇讞诪讛 砖诇 转讜专讛:





讬讚 专诪"讛

讜讗拽砖讬谞谉 讗讚专砖讬讛 讚专"讗 讚诪专讘讬 讗讞讜转 讗讘讬讜 讜讬拽讞 注诪专诐 讗转 讬讜讻讘讚 讚讜讚转讜 诪讗讬 诇讗讜 讚讜讚转讜 诪谉 讛讗诐 讻诇讜诪专 讗讞讜转 讗讘讬讜 诪谉 讛讗讛 讚讗诇诪讗 砖专讬讗 诇讘谞讬 谞讞. 讜讚讞讬谞谉 诇讗 讗讞讜转 讗讘讬讜 诪谉 讛讗讘 讚讻讬讜谉 讚讻讜转讬 讗讬谉 诇讜 砖讗专 讛讗讘 诇讬讻讗 讗讞讜讛 讜讘讛讗 讗驻讬诇讜 专"讗 诪讜讚讬 讻讚讗诪专讬谞谉 诇注讬诇 讗讞讜转 讛讗讘 诪谉 讛讗讛 讬拽讬讬诐: 转"砖 讗讞讜转讬 讘转 讗讘讬 讛讬讗 讗讱 诇讗 讘转 讗诪讬 讗诇诪讗 讘转 讛讗诐 讗住讬专讗 讜拽砖讬讗 诇专"注. 讜诪转诪讛讬谞谉 讜转住讘专讗 讚诪砖讜诐 讛讻讬 拽讗诪专 讘转 讗讘讬 讗诪讜 *(谞"讗 讚诪砖"讛 拽讗诪专 讘转 讗讘讬 讗讱 诇讗 讘转 讗诪讬 讗讞讜转讜 讛讜讗讬) 讗讞讜转讜 讛讜讗讬 讘转 讛专谉 讗讞讬讜 讛讜讗讬 讚讻转讬讘 砖专讬 讘转 讛专谉 讗讞讬 诪诇讻讛 讜讻讬讜谉 讚讛讻讬 讛讜讗 讚拽专讗 诇讗讜 诇诪注讜讟讬 讗讞讜转讜 诪谉 讛讗诐 讗转讗 讗讬诪讗 诇讱 诇讗 砖谞讗 诪谉 讛讗诐 讜诇讗 砖谞讗 诪谉 讛讗讘 砖专讬讗 讜讛转诐 讛讻讬 拽讗诪专 诇讬讛 拽讜专讘讗 讚讗讞讜讛 讗讬转 诇讬 讘讙讜讛 讚讛讗讬 讚拽讗诪专 讗讞讜转讬 讻诪讗谉 讚讗诪专 讘转 讗讞讬 讜讚拽讗诪专 讘转 讗讘讬 讻诪讗谉 讚讗诪专 讘转 讗讞讬 诪谉 讛讗讘 讜诇讗 诪谉 讛讗诐 讜讚拽讗专讬 诇讛 讘转 讗讘讬 诪砖讜诐 讚讘谞讬 讘谞讬诐 讛专讬 讛谉 讻讘谞讬诐 讜诇讗讜 诇诪注讜讟讬 诪讬讚讬 拽讗 讗转讬 讗诇讗 拽讜砖讟讗 讚诪讬诇转讗 拽讗诪专 诇讬讛. 



讗诪专 专讘 讛讜谞讗 注讜"讙 诪讜转专 讘讘转讜 讜诪驻谞讬 诪讛 诇讗 谞砖讗 讗讚诐 讗转 讘转讜 讻讚讬 诇讛专讘讜转 讝专注讜 讻讚讬 砖讬砖讗 拽讬谉 讗转 讗讞讜转讜 注讜诇诐 讞住讚 讬讘谞讛 砖讗诇诪诇讗 讞住讚 砖讙诪诇 讗讚诐 讛专讗砖讜谉 讗转 讘谞讜 砖讛砖讬讗讜 讗讞讜转讜 讻注谞讬谉 砖谞讗诪专 讞住讚 讛讜讗 诇讗 谞讘谞讛 讛注讜诇诐 砖讛专讬 诇讗 讛讬转讛 诇讜 讗砖讛 讗讞专转 诇讬砖讗 讗讜转讛 讜讬"诪 讗谞讬 讗诪专转讬 注讜诇诐 讞住讚 讬讘谞讛 讗谞讬 爪讜讬转讬 讗转 讗讚讛"专 砖讬讙诪讜诇 讗转 讘谞讜 诇讛砖讬讗讜 讗讞讜转讜 讻讚讬 砖讬讘谞讛 讛注讜诇诐. 讗讬讻讗 讚讗诪专讬 讻讜':



讗诪专 专讘 讞住讚讗 注讘讚 讻谞注谞讬 诪讜转专 讘讗诪讜 讜诪讜转专 讘讘转讜 讬爪讗 诪讻诇诇 讻讜转讬 讜驻拽注讛 诪讬谞讬讛 拽讜专讘讗 讚讘谞讬 谞讞 讚讛讜讛 诇讬讛 讻拽讟谉 砖谞讜诇讚 讜诇讻诇诇 讬砖专讗诇 诇讗 讘讗 诇诪讙讝专 注诇讬讛 砖诪讗 讬讗诪专讜: 讻讬 讗转讗 专讘 讚讬诪讬 讗诪专 讻讜' 讻讚驻专讬砖谞讗. 讜讗讬讘注讬讗 诇谉 诪讗讬诪转 讞砖讬讘讗 诪讬讜讞讚转 诇诪拽讟诇 注讬诇讜讛 讗诪专 专讘 诪讚拽专讜 诇讛 专讘讬转讗 讚驻诇谞讬讗 注讘讚讗. 诪讗讬诪转 讛转专转讛 砖诇讗 讬讛讗 讗讞专 谞讛专讙 注诇讬讛 讗诪专 专讘 讛讜谞讗 诪砖讬驻专注 专讗砖讛 讘砖讜拽 讻讚专讱 讛谞注专讜转 讛驻谞讜讬讜转: 



讗诪专 专"讗 讗诪专 专讘讬 讞谞讬谞讗 讘谉 谞讞 砖讘讗 注诇 讗砖转讜 砖诇讗 讻讚专讻讛 讞讬讬讘 诪讗讬 讟注诪讗 讜讚讘拽 讘讗砖转讜 讚专讱 讚讬讘讜拽 讜诇讗 砖诇讗 讻讚专讻讛 讜讬"讗 砖讻讬讜谉 砖讗讬谉 谞讛谞讬转 讘讚讘专 讗讬谉 谞讚讘拽转 注诪讜. 讜讗转诪讛 专讘讗 诪讬 讗讬讻讗 诪讬讚讬 讚诇讬砖专讗诇 诇讗 诪讬讞讬讬讘 讜讻讜转讬 诪讬讞讬讬讘 讜诪砖诪注 讚专讘讗 诇讬转 诇讬讛 讛讛讜讗 讚转诇诪讬讚讬 讚专讘 注诇 讝' 诪爪讜转 讘谉 谞讞 谞讛专讙 讜讗讬讘注讬 转讬诪讗 诇注讜诇诐 讗讬转 诇讬讛 讜讛讻讬 拽讗诪专 诪讬 讗讬讻讗 诪讬讚讬 讚讘讬砖专讗诇 诇讗 诪讬讞讬讬讘 讜诇讗 诪讬讚讬 讜讘讻讜转讬 诪讬讞讬讬讘 讗诐 转讗诪专 讙讝诇 讜讚讬谞讬谉 讜讗讘专 诪谉 讛讞讬 讛转诐 谞诪讬 讗讬讻讗 讞讬讜讘讗 讙讝诇 讚诪讬讞讬讬讘 诇讗讛讚讜专讬 讚讬谞讬谉 谞诪讬 (诇讬讻讗) [讗讬讻讗] 讚谞讟诇 讜谞转谉 讘讬讚 诪讬讞讬讬讘 诇讗讛讚讜专讬 讗讘专 诪谉 讛讞讬 谞诪讬 诪讬讞讬讬讘 诪诇拽讜转 砖讗专 砖讘注 诪爪讜转 讞讬讜讘讬 诪讬转讛 谞讬谞讛讜. 讗诇讗 讗诪专 专讘讗 诇讗 转讬讚讜拽 诪讛讗讬 拽专讗 讚讚讘拽 讛讻讬 讗诇讗 讘谉 谞讞 砖讘讗 注诇 讗砖转 讞讘讬专讜 [砖诇讗] 讻讚专讻讛 驻讟讜专 诪讗讬 讟注诪讗 讜讚讘拽 讘讗砖转讜 讻讚专讻讛 讜诇讗 讘讗砖转 讞讘讬专讜 讜诪砖诪注 讚讻讬 讗转住专讗 诇讬讛 讗砖转 讞讘讬专讜 讘讚讘讬拽讛 (讜砖诇讗) 讻讚专讻讛:



讜讗诪专 专讘讬 讞谞讬谞讗 讻讜转讬 砖讛专讙 讗转 讬砖专讗诇 讻讜' 讜讛住讜讟专 诇讜注讜 砖诇 讬砖专讗诇 讻讜' 砖谞讗诪专 诪讜拽砖 讗讚诐 讛谞讜拽砖 讗转 讬砖专讗诇 砖谞拽专讗讜 讗讚诐 砖谞讗诪专 (讬讞讝拽讗诇 诇状讚:诇状讗) 讜讗转谉 爪讗谞讬 讜讙讜' 讻讗诇讜 讬诇注 拽讚砖 住讜讟专 诇讜注讜 砖诇 拽讚砖, 诇讗讜 讞住 讜砖诇讜诐 讚讗讬转 诇讬讛 诇讜注讗 讗诇讗 讙讜讝诪讗 拽讗诪专 讻讗诇讜 讛讬讛 诇讜 诇拽讚砖 诇讜注 讜讛讬讛 讘讗 讝讛 讜住讜讟专讜 砖讛专讬 讬砖专讗诇 注诪讜 讜谞讞诇转讜 讛诐 讜谞诪爪讗 诇讜注诐 诇讜注讜 砖诇 拽讚砖: 



讻诇 讛诪讙讘讬讛 讬讚讜 注诇 讞讘讬专讜 讻讜'. 专讘 讛讜谞讗 拽抓 讬讚讗 拽爪讬爪讛 诪诪砖 拽谞住讗 讘注诇诪讗 注讘讚 诪砖讜诐 讚讛讜讛 专讙讬诇 讛讛讜讗 讙讘专讗 诇诪讬诪讞讬 讗讬谞砖讬 讻讚讗诪专讬谞谉 讘驻专拽 谞讙诪专 讛讚讬谉 (住谞讛讚专讬谉 诪"讜.) 讘"讚 诪讻讬谉 讜注讜谞砖讬谉 砖诇讗 诪谉 讛转讜专讛 诇讗 诇注讘讜专 注诇 讚讘专讬 转讜专讛 讗诇讗 诇注砖讜转 住讬讬讙 诇转讜专讛 讜专讘 讛讜谞讗 讛讜讛 讗讜专讞讬讛 诇诪拽谞住 诇诪讗谉 讚讛讜讛 专讙讬诇 诇诪注讘讚 讻讬 讛讗讬 讙讜讜谞讗 讻讚讗诪专讬谞谉 讘驻专拽 讛讙讜讝诇 (讘讘讗 拽诪讗 爪"讜:) 讘诪注砖讛 讚讛讛讜讗 讚讙讝诇 驻讚谞讗 讚转讜专讬 诪讞讘专讬讛 讜讗转讗 诇拽诪讬讛 讚专讘 谞讞诪谉 讜拽谞住讬讛 诇砖诇讜诪讬 驻诇讙讜 砖讘讗讞讗 讜讗拽砖讜 诇讬讛 讜讗诪专 诇讛讜 诇讗讜 [讗诪讬谞讗 诇讻讜] 讻讬 讬转讬讘谞讗 讘讚讬谞讗 诇讬讻讗 讚诇讬诪讗 诇讬 诪讬讚讬 讚讗诪专 专讘 讛讜谞讗 讞讘专讬谉 讗谞讗 讜砖讘讜专 诪诇讻讗 讗讞讬 讘讚讬谞讗 讛讗讬 讙讝诇谉 注转讬拽讗 讛讜讗 讜讘注讬谞讗 讚讗拽谞住讬讛. 讜讬砖 讗讜诪专讬讛 拽抓 讬讚讗 砖讜讛 讬讚 讗讞讚 砖讛讻讛 讞讘讬专讜 讜拽谞住讜 诪诪讜谉 讻注谞讬谉 砖谞讗诪专 讜拽爪讜转讛 讗转 讻驻讛 讜拽讬"诇 (讘"拽 讻"讞.) 讚诪诪讜谉 拽讗诪专 讜诇讗 诪住转讘专 (讚讘砖讗专) [讚讘砖诇诪讗] 拽专讗 诪讬讬专讬 讘讛讗讬 诇讬砖谞讗 讗诇讗 讙诪专讗 诇诪讛 诇讬 讻讬 讛讗讬 诇讬砖谞讗 讜转讜 讛讗 拽专讗 转砖讘专 拽讗诪专 讜注诇讛 拽讗诪专 诪注砖讛 讚专讘 讛讜谞讗 讜转讜 讛讗 拽讬"诇 讚讘"讚 诪讻讬谉 讜注讜谞砖讬谉 砖诇讗 诪谉 讛转讜专讛 讜讗"讻 诪讗讬 转讬拽砖讬 诇谉 讻讬 讛讬讻讬 讚谞爪讟专讬讱 诇讗驻讜拽讬 讙诪专讗 诪驻砖讟讬讛. 专"讗 讗讜诪专 讗讬谉 诇讜 转拽谞讛 讗诇讗 拽讘讜专讛 砖谞讗诪专 讜讗讬砖 讝专讜注 诇讜 专讗讜讬讛 讛讗专抓 诇讛拽讘专 讘讛: 讜讗诪专 专"讗 诇讗 谞转谞讛 拽专拽注 讗诇讗 诇讘注诇讬 讝专讜注讜转 砖讬拽讘专讜 讘讛 讻讚讗诪专讬谞谉 诇注讬诇 讜讬砖 诇驻专砖 讚诇注讬诇 讗诪专 诪讬诇转讗 讚讚专砖讗 讜讛砖转讗 诪驻专砖 驻砖讟讬讛 讚拽专讗 讜讗讬砖 讝专讜注 诇讜 讛讗专抓 讗讬讜讘 讛讜讗 讚讗诪专 讛讻讬 诇讞讘专讬讛 砖讗讬谉 讛讚讘专 转诇讜讬 讘诪注砖讬诐 讟讜讘讬诐 讗诇讗 讘讻讞 讛讝专讜注 讜讘注诇讬 讝专讜注讜转 诇讛诐 诇讘讚讛 谞转谞讛 讛讗专抓 讻讚诪砖诪注 住讜驻讬讛 讚拽专讗 讜谞砖讜讗 驻谞讬讛 讬砖讘 讘讛 讜讗讬讻讗 诇驻专讜砖讬 讚讛讻讬 拽讗诪专 诇讗 谞转谞讛 拽专拽注 诇转转 讻讞讛 讗诇讗 诇讘注诇讬 讝专讜注讜转 砖讬砖 讘讛诐 讬讻讜诇转 诇注讘讚讛 讻讚专讬砖 诇拽讬砖 注讜讘讚 讗讚诪转讜 讬砖讘注 诇讞诐:



讜讗诪专 专讬砖 诇拽讬砖 注讻讜"诐 砖砖讘转 诪诪诇讗讻讛 讬讜诐 砖诇诐 讻讜' 砖谞讗诪专 讜讬讜诐 讜诇讬诇讛 诇讗 讬砖讘讜转讜 讜诪砖诪注 诇讬讛 谞诪讬 讗讘谞讬 讗讚诐 砖诇讗 讬砖讘转讜 诪诪诇讗讻讛 讜诪转诪讛讬谞谉 驻砖讬讟讗 讚拽住"讚 讚讘砖讘讬转讛 砖讛讜讗 诇砖诐 讞讜讘讛 拽讗 诪讬讬专讬 讻讙讜谉 讗诇讜 讛注专讘讬讬诐 砖砖讜讘转讬诐 讘讬讜诐 讜' 诇砖诐 注"讙 讜讗驻讬' 讛讬讻讗 讚砖讜讘转讬谉 讘砖讘转 诇砖讜诐 砖诪讬诐 讻讬讜谉 讚诇讗 讗驻拽讜讚 注诇讛 讛讜讛 诇讬讛 讻讙讝诇 讜驻专讬拽 专讘讬谞讗 诇讗 谞爪专讻讗 讗诇讗 诇砖诇讬砖讬 讘砖讘转 砖讗讬谉 讻讗谉 砖诐 讞讜讘讛 讻诇诇 讗诇讗 诇谞讜讞 讘注诇诪讗 讻讬讜谉 砖诪转讻讜讜谉 诇砖讘讜转 讞讬讬讘 诇驻讬 砖谞专讗讛 讻拽讜讘注 砖讘转 诇注爪诪讜 讜讘讜讚讛 讚转 诪诇讘讜. 讜讛专讘 专讘讬 诪砖讛 讘专 诪讬讬诪讜谉 谞讜讞讜 注讚谉 诪讜拽讬诐 诇讛 讘住驻专 诪砖谞讛 转讜专讛 讘拽讜讘注 砖讘转 诇注爪诪讜 砖谞诪爪讗 讘讜讚讛 讚转 诪诇讘讜 讜诇讛讗讬 住讘专讗 讚讬讚讬讛 讛讗 讚诪拽砖讬谞谉 驻砖讬讟讗 讛讻讬 诪驻专砖讬' 诇讛 讚拽讗 住"讚 讻讜' 讘砖讘转 拽讗讬 讜讗诪讟讜诇 讛讻讬 讻讬 拽讗 诪转诪讛讬谞谉 驻砖讬讟讗 讻讬讜谉 讚讜讚讗讬 诇砖诐 注"讙 拽讗 注讘讬讚 讛讬讬谞讜 注讜讘讚 注"讙 讜诪驻专拽讬谞谉 诇讗 谞爪专讻讗 讗诇讗 讗驻讬诇讜 诇砖诇讬砖讬 讘砖讘转 讚诇讗 拽讘讬注讗 讘讬讛 砖讘转 诇注"讙 讗驻"讛 讻讬讜谉 讚拽讘注讬讛 诇砖诐 砖讘转 讞讬讬讘 诇驻讬 砖讘讚讛 讚转 诪诇讘讜. 讜诪拽砖讬' 讜诇讞砖讘讛 讙讘讬 砖讘注 诪爪讜转 讜诪驻专拽讬谞谉 讻讬 拽讗 讞砖讬讘 砖讘 讜讗诇 转注砖讛 拽讜诐 注砖讛 诇讗 拽讞砖讬讘 讜诇讗讜 讚诇讗 讬砖讘讜转讜 拽讜诐 注砖讛 诪诇讗讻讛 讛讜讗. 讜诪拽砖讬谞谉 讜讛讗 讚讬谞讬谉 讚拽讜诐 注砖讛 (讜讚讬谉) [讜讚讜谉] 讛讜讗 讜拽讗 讞砖讬讘 诇讬讛 讜诪驻专拽讬谞谉 讛转诐 砖讘 讜讗诇 转注砖讛 谞诪讬 讗讬讻讗 砖讘 讜讗诇 转讚讬谉 讚讬谉 注讜诇 讜诪砖"讛 拽讗 讞砖讬讘 诇讬讛:





诪讛专砖"讗 - 讞讬讚讜砖讬 讛诇讻讜转

讙诪专讗 谞讻专讬 诪讜转专 讘讘转讜 讜讗"转 讻讜' 驻讬专砖"讬 讘讬谉 诇专"讗 讜讘讬谉 诇专"注 讚拽住讘专 专讘 讛讜谞讗 诇讗 讬诇驻讬' 砖讗专 注专讬讜转 诪讛谞讱 讻讜' 诪讚驻专讟 讻诇 讛谞讬 讻讜' 注讻"诇 诪讻讗谉 转砖讜讘讛 诇讘注诇 讻住祝 诪砖谞讛 讘驻"讟 讚讛诇讻讜转 诪诇讻讬诐 砖讻转讘 注诇 讚讘专讬 讛专诪讘"诐 砖驻住拽 讛诇讻讛 讻专"注 讜诇讗 讞砖讬讘 注专讬讜转 讚讗住讜专讜转 诇讘谞讬 谞讞 讻"讗 讛谞讱 讚驻专讟 专"注 讘讘专讬讬转讗 讜讻转讘 讛讻住祝 诪砖谞讛 讜讝"诇 讚讛"诇 诇专讘讬谞讜 诇驻住讜拽 讻专"诪 讗诇讬讘讗 讚专"注 讚讻诇 注专讜讛 砖讘"讚 讬砖专讗诇 诪诪讬转讬谉 注诇讬讛 讘谉 谞讞 诪讜讝讛专 注诇讬讛 讻讬讜谉 讚诇讗 讗砖讻讞谉 诪讗谉 讚驻诇讬讙 注诇讬讛 讚专"诪 诇诪讬诪专 讚诇讗 住讘专 专"注 讛讻讬讬 注讻"诇 讜诇驻讜诐 讞讜专驻讬讛 诇讗 注讬讬谉 讚讛讗 讘诪住拽谞讗 讚拽转谞讬 诪驻谞讬 诪讛 诇讗 谞砖讗 讗讚诐 讗转 讘转讜 讻讜' 讜讗诪专 专讘 讛讜谞讗 谞讻专讬 诪讜转专 讘讘转讜 讻讜' 注"讻 讘讬谉 诇专"讗 讘讬谉 诇专"注 诇讗 讬诇驻讬谞谉 砖讗专 注专讬讜转 讗驻讬诇讜 诪讬转讜转 讘"讚 诪讛谞讱 讚讻转讬讘讬 讘拽专讗 讻驻讬专砖"讬 讜讻讬讜谉 讚专讘 讛讜谞讗 讗诪讜专讗 讜讘转专讗讛 讛讜讗 讜诇讬讻讗 讘转诇诪讜讚讗 诪讗谉 讚驻诇讬讙 注诇讬讛 驻住拽 讛专诪讘"诐 讻讜讜转讬讛 讗诇讬讘讗 讚专"注 讜讗注"讙 讚诇诇讬砖谞讗 讘转专讗 讗讜住专 专讘 讛讜谞讗 讘转讜 诇谞讻专讬 讛讗 讗讚讞讬讬讗 诇讛 讛讛讜讗 诇讬砖谞讗 讜讛讘专讬讬转讗 讚拽转谞讬 诪驻谞讬 诪讛 诇讗 谞砖讗 讗讚诐 讘转讜 讻讜' 讻讜讜转讬讛 讗讝诇讗 讻诇讬砖谞讗 拽诪讗 讜拽"诇:


转讜住' 讘讚"讛 诪驻谞讬 诪讛 讻讜' 讛讬转讛 专讗讜讬讛 诇诪讜转 诪讬讚 讜讗讬 讻讜' 注讻"诇 驻讬' 诪讬讚 砖讗讻诇讛 诪注抓 讛讚注转 讛讬转讛 专讗讜讬讛 诇诪讜转 诪讬讚 拽讜讚诐 砖讛住讬转讛 讗转 讗讚诐 讜讗讬 诪砖讜诐 讗讚诐 讻讜' 讜拽"诇:


讘讚"讛 诪讬 讗讬讻讗 诪讬讚讬 讚诇讬砖专讗诇 砖专讬 讜诇谞讻专讬 讗住讜专 讻讜' 注讻"诇 讻爪"诇 讛讙讬' 讘讙诪' 讗讘诇 讘讙诪' 砖诇驻谞讬谞讜 讗讬讻讗 讘诇砖讜谉 讗讞专 诪讬 讗讬讻讗 诪讬讚讬 讚讬砖专讗诇 诇讗 诪讞讬讬讘 讻讜' 讜讗讬谉 讝讛 诪讚讜拽讚拽 讚讛讗 讜讚讗讬 讚讗讬讻讗 诪讬讚讬 讚讬砖专讗诇 诇讗 诪讞讬讬讘 讗诇讗 砖讗住讜专 诇讜 讜谞讻专讬 讞讬讬讘 诪讬转讛 讻讙讜谉 讙讝诇 讜讻讬讜爪讗 讘讜 讜拽"诇:





诪讛专砖"讗 - 讞讬讚讜砖讬 讗讙讚讜转

诪爪专讬 砖讛讻讛 讬砖专讗诇 讞讬讬讘 诪讬转讛 讻讜'. 砖诇讗 讛讬讛 讛讻讗转 诪爪专讬 讘讬砖专讗诇 诪讻转 诪讜转 讜讻驻讬专砖"讬 讘讞讜诪砖 讜讻讚讗诪专讬' 驻专拽 讛谞讞谞拽讬谉 讻诇 讛讬讻讗 讚讗讬讻讗 讛讻讗讛 住转诐 诇讗讜 诪讬转讛 讛讬讗 讜诇讗 转拽砖讬 诇讱 诪讜讬讱 讗转 讛诪爪专讬 讗注"讙 讚诇讗 讻转讬讘 讘讜 诪讬转讛 讛专讬 讛讜讗 诪讜讻专注 诪诪拽讜诪讜 讚讛讜讛 讛讻讗转 诪讬转讛 讚讻转讬讘 讘讬讛 讜讬讟诪谞讛讜 讘讞讜诇 讜讚注 砖讻转讘 讛专诪讘"诐 讘驻"讬 诪讛诇讻讜转 诪诇讻讬诐 诪爪专讬 砖讛讻讛 讬砖专讗诇 讻讜' 讗祝 注诇 驻讬 砖讛讜讗 讞讬讬讘 诪讬转讛 讗讬谞讜 谞讛专讙 注讻"诇 讜讻转讘 讘注讻"诪 讚专讗讬讬转讜 诪讚砖拽诇讬谞谉 讜讟专讬谞谉 讘讗诇讜 讛谉 讛讙讜诇讬谉 讗诐 讙专 转讜砖讘 砖讛专讙 讬砖专讗诇 讙讜诇讛 讗讜 谞讛专讙 讗诐 讗讬转讗 诇砖拽讜诇 讜诇讬讟专讬 讘讞讜讘诇 讘讬砖专讗诇 讻讜' 注讻"诇 注"砖 讜讗讬谉 专讗讬讬转讜 诪讻专注转 讚讛转诐 讘砖讜讙讙 讗讬讬专讬 讜诪住转讬讬讛 砖讬讛专讙 讘砖讜讙讙 注诇 讛专讬讙转讜 讜诇讗 注诇 讞讘诇转讜 讜注讜讚 讚诪砖讜诐 讛专讬讙转 讘专 诪讬谞讬讛 讛讜爪专讱 诇诪讬谞拽讟 讛专讬讙讛 讚讙专 转讜砖讘 讗讬谞讜 讞讬讬讘 注诇 讙专 转讜砖讘 讘讞讘诇讛 讘注诇诪讗 讜谞专讗讛 讚讟注诪讜 砖诇 讛专诪讘"诐 诪讚诇讗 拽讞砖讬讘 诇讬讛 讘讛讚讬 砖讘注 诪爪讜转 注诇 讻专讞讱 讛讬讬谞讜 讟注诪讗 诪砖讜诐 讚讗讬谉 谞讛专讙 注诇讬讜 注诇 驻讬 讘讬转 讚讬谉 讻诪讜 砖谞讛专讙 注诇 讝' 诪爪讜转 讚讗讝讛专转谉 诪讜讬爪讜 讛' 讜讙讜' 讝讜 讛讬讗 诪讬转转谉 讗讘诇 讘讛讻讗讛 诇讬砖专讗诇 砖诪注讬' 诪讬谞讬讛 砖讛讜讗 讞讬讬讘 诪讬转讛 讘讬讚讬 砖诪讬诐 讚注讜讘讚讬 讻讜讻讘讬诐 诇讗 诪注诇讬谉 讜诇讗 诪讜专讬讚讬谉 讜诪讝讛 谞专讗讛 诪讛 砖讻转讜讘 讘砖"专 讜讻转讘讜 专砖"讬 讘讞讜诪砖 讜讬专讗 讻讬 讗讬谉 讗讬砖 讜讙讜' 专讗讛 砖讗讬谉 转讜讞诇转 爪讚讬拽讬诐 注讜诪讚转 诪诪谞讜 讜诇讗 诪讝专注讜 讻讜' 驻讬' 讛讬讬谞讜 诪砖讜诐 讚讘讚讬谞讬 讗讚诐 诇讗 讛讬讛 讞讬讬讘 诪讬转讛 讻讚注转 讛专诪讘"诐 讗诇讗 砖专讗讛 砖讛讬讛 讞讬讬讘 诪讬转讛 讘讬讚讬 砖诪讬诐 讜讗讬谉 转讜讞诇转 爪讚讬拽讬诐 诇注诪讜讚 讻讜' 诇讻讱 讛专讙讜 讜注讜讚 讛讗专讬讱 讛专讗"诐 讜专讜讘 讚讘专讬讜 注"驻 砖诪讜转 专讘讛 讜讗讬谉 讻讗谉 诪拽讜诐 诇讛讗专讬讱 讜讚讜"拽:


讛住讜讟专 诇讜注讜 讻讜'. 诪讘讜讗专 讘诪"砖 讘驻专拽 讞讝拽转 讛讘转讬诐 讚讗讚讛"专 讛讜讗 讚讬讜拽谞讜 砖诇 诪拽讜诐 讜讬注拽讘 讛讜讗 讚诪讜转 讚讬讜拽谞讜 讜诇讝讛 讬砖专讗诇 谞拽专讗讜 讗讚诐 讜诇讗 注讜讘讚讬 讻讜讻讘讬诐 讜注"讻 讛住讜讟专 诇讜注讜 砖诇 讬砖专讗诇 砖讛讜讗 讚诪讜转 讚讬讜拽谞讜 砖诇 砖讻讬谞讛 讻讗诇讜 住讜讟专 诇讜注讜 讻讜' 讜诪讬讬转讬 砖谞讗诪专 诪讜拽砖 讗讚诐 讜讙讜' 砖注"讻 拽专讗 讬砖专讗诇 讘诪拽讜诐 讛讝讛 讗讚诐 诇驻讬 砖讛谉 讚诪讜转 讚讬讜拽谞讜 讜讚讜"拽:


诇诪讛 讛讻讬转 讻讜'. 驻讬' 讛讻讬转 讛讜讗 诪诇砖讜谉 注讘专 讻诪讜 注诇 诪讛 讛讻讬转 讗转讜谞讱 讜讙讜' 讜转讻讛 讛讜讗 诇砖讜谉 注转讬讚 讻诪讜 讜讬讗诪专 诇诪讛 转讻讛 讜讙讜' 讚诪诇讻讬诐 讜讛拽砖讜 讛诪驻专砖讬诐 讚诪讛讬讻谉 诇诪讚讜 诇讜诪专 砖讘讛讻讗讛 讝讜 谞拽专讗 专砖注 讚讗讬诪讗 砖讛讬讛 专砖注 诪拽讜讚诐 讝讛 讛诪注砖讛 讻诪讜 讞讘专讜 砖讛讬讛 专砖注 讻讘专 诪讚讻转讬讘 专注讱 砖驻讬' 专砖注 讻诪讜转讱 讜谞专讗讛 诇讜诪专 讘讝讛 诇驻讜诐 专讬讛讟讗 诪诪砖诪注讜转 讛讻转讜讘 砖诪砖讛 拽专讗讜 专砖注 讛讬讛 诇讜 诇讻转讜讘 专砖注 诇诪讛 转讻讛 讜讙讜' 讗讘诇 谞讻转讘 诇专砖注 讘诇诪"讚 砖诪砖诪注讜 砖讛讜讗 住讬驻讜专 讛讻转讜讘 砖诪砖讛 讗诪专 诇讗讜转讜 砖谞注砖讛 专砖注 诇诪讛 转讻讛 讜讙讜' 讜诇诪讛 讻转讘 诇谞讜 讻讗谉 砖讛讬讛 专砖注 讻讬讜谉 砖诪砖讛 诇讗 讗诪专 诇讜 讻谉 讗讬 诇讗讜 诇讗砖诪讜注讬' 讚讘讛讻讗讛 讝讜 谞注砖讛 专砖注 讗讘诇 诪诇转 专注讱 砖讛讜讗 住讬驻讜专讜 砖诇 诪砖讛 拽专讗讜 讻讱 注诇 砖诐 砖讛讬讛 专砖注 讻讘专 讻讚讗诪专讬' 讘砖"专 讜讚讜"拽:


讜讗诐 诇讗 诇拽讞转讬 讘讞讝拽讛 讙讜'. 诪诇转 讞讝拽讛 诪讜专讛 注诇 讝讛 讻讬 讛专讜爪讛 诇注砖讜转 讚讘专 讘讻讞 讜讘讞讝拽讛 讛讜讗 诪专讬诐 讬讚讜 讻注谞讬谉 砖谞讗诪专 讘讬讚讱 讛讞讝拽讛 讜讘讝专讜注讱 讛谞讟讜讬讛 讜讙讜' 讜诪"砖 讜转讛讬 讞讟讗转 讛谞注专讬诐 讜讙讜' 讗注"讙 讚诇驻讬 诪砖诪注讜转 谞专讗讛 讜转讛讬 讞讟讗转 讛谞注专讬诐 讜讙讜' 讗讛讗 讚讻转讬讘 讘讟专诐 讬拽讟讬专讜谉 讗转 讜讙讜' 拽讗讬 砖讛讬讜 诇讜拽讞讬谉 讘砖专 讛讝讘讞 拽讜讚诐 讛拽讟专转 讗诪讜专讬谉 诪讻诇 诪拽讜诐 诪讚住诪讬讱 诇讬讛 讜转讛讬 讞讟讗转 讛谞注专讬诐 讜讙讜' 讗诐 诇讗 讜诇拽讞转讬 讘讞讝拽讛 讜讙讜' 讚专砖讜 砖诇拽讞讜 讘讞讝拽讛 砖讛讬讗 讛专诪转 讬讚 讛讬讗 讛讬讛 讞讟讗转 讛谞注专讬诐 讜拽"诇:


讗讬砖 讝专讜注 诇讜 讜讙讜'. 讙诐 讝讛 诪讚讛 讻谞讙讚 诪讚讛 诇驻讬 砖讛讜讗 诪讙讘讬讛 讬讚讜 诪诪拽讜诐 讛谞诪讜讱 讗砖专 谞讘专讗 诪诪谞讜 讚讛讬讬谞讜 诪谉 讛讗讚诪讛 专讗讜讬 讛讜讗 砖诇讜 讬讛讬讛 讛讗专抓 诇拽讘讜专讛 砖讬砖驻讬诇 讜讬讘讗 诇讗专抓 诪诪拽讜诐 砖讘讗:


诇讗 谞转谞讛 拽专拽注 讻讜'. 驻讬专砖"讬 诇讗 谞讬转谞讛 拽专拽注 讻讜' 讗讘诇 诇讗 讬讚注谞讗 诇驻讬 讝讛 诪讗讬 砖讬讬讻讗 讛讱 讚专砖讛 讚注讜讘讚 讗讚诪转讜 讬砖讘注 诇讞诐 讜讙讜' 诇讻讗谉 讜诇讜诇讗 驻讬专砖"讬 谞专讗讛 诇驻专砖 诇讗 谞转谞讛 拽专拽注 讗诇讗 诇讘注诇讬 讝专讜注讜转 讛讬讬谞讜 砖讬砖 诇讛诐 讝专讜注 讜讻讞 诇注讘讜讚 讛讗讚诪讛 讜诇讗 诇转砖讜砖讬 讻讞 砖诇讗 讬讜讻诇讜 诇注讘讜讚 讗讜转讛 讻专讗讜讬 讜讛砖转讗 砖驻讬专 砖讬讬讻讗 讛讱 讚专砖讛 讚注讜讘讚 讗讚诪转讜 讬砖讘注 诇讞诐 讚诪讬讬专讬 谞诪讬 讘讻讛"讙 砖注讜砖讛 注爪诪讜 讻注讘讚 诇注讘讜讚 讗讜转讛 讻专讗讜讬 诇讛 讜诪讚讻转讬讘 注讘讚 讗讚诪转讜 讞住专 讜讬"讜 讚专砖 诇讛 讻注讘讚 讜讚讜"拽:


注讜讘讚 讻讜讻讘讬诐 砖砖讘转 讞讬讬讘 诪讬转讛 讻讜'. 讬砖 诇注讬讬谉 讘讝讛 诪讛 讟注诐 注谞讬谉 讝讛 讚讜拽讗 讘讗诇讜 讛讘' 诪爪讜转 讚讘讚讘专 砖讗谞讞谞讜 讞讬讬讘讬谉 诇注砖讜转 砖讛讜讗 讗爪诇 讛注讜讘讚 讻讜讻讘讬诐 讛讬驻讱 讝讛 诇讞讬讬讘 诪讬转讛 讘注砖讬讬转讜 讜讛谞专讗讛 砖讛讻讜谞讛 讘讝讛 砖讛转讜专讛 谞拽专讗转 讗专讜住讛 诇驻讬 砖专讜讘 讛讛诪讜谉 讗讬谉 注讜住拽讬谉 讘讛 讜讛讜讬讗 讛转讜专讛 诇讙讘讬讛 讻讗专讜住讛 讘讘讬转 讗讘讬讛 砖讛谞讬讞讛 诇讛讬讜转 转讜专转 讛' 讗讘诇 讛注讜住拽 讘讛 讜讚讗讬 讚讛"诇 谞砖讜讗讛 讜谞拽专讗转 转讜专转讜 讻诪讜 砖讻转讜讘 讘驻专拽 拽诪讗 讚诪住讻转 注"讝 讜讛讜讗 砖讗诪专讜 讘驻住讞讬诐 讻诇 讛注讜住拽 讘转讜专讛 诇驻谞讬 注诐 讛讗专抓 讻讗诇讜 讘讜注诇 讗专讜住转讜 诇驻谞讬讜 砖谞讗诪专 爪讜讛 诇谞讜 诪讜专砖讛 讜讙讜' 诪讗讜专住讛 诇讻诇 拽讛诇讜转 讬注拽讘 诪讘讜讗专 诇驻讬 砖注诐 讛讗专抓 讗讬谞讜 注讜住拽 讘讛 讜讛讜讬讗 诇讬讛 讗专讜住转讜 讜讻谉 诪爪讜转 砖讘转 谞拽专讗转 讘讛专讘讛 诪拽讜诪讜转 讻诇讛 讻诪"砖 讘讜讗讬 讻诇讛 讘讜讗讬 讻诇讛 讚讻讗专讜住讛 讜讚讗讬 讚诇讗 讛讜讬讗 讚讻诇 讬砖专讗诇 拽讘诇讜 注诇讬讛诐 砖诪讬专转 砖讘转 讜讻谞砖讜讗讛 谞诪讬 诇讗 讛讜讬讗 诇驻讬 砖讗讬谞谉 砖讜诪专讬诐 讗讜转讛 讻专讗讜讬 讻诪"砖 驻专拽 讻诇 讻转讘讬 讗诇诪诇讗 砖诪专讜 讬砖专讗诇 讘' 砖讘转讜转 讻讜' 讜诪砖讜诐 讛讻讬 讛讜讬讗 砖讘转 诇讙讘讬讬讛讜 讻讻诇讛 砖谞讻谞住讛 诇讞讜驻讛 讜诇讗 谞讘注诇讛 讜诇讝讛 讻讬讜谉 砖讛注讜讘讚 讻讜讻讘讬诐 砖讗专 注专讬讜转 讜讘注讜诇转 讘注诇 讬砖 诇讛谉 讞讜抓 诪讗专讜住讛 讜讻诇讛 砖谞讻谞住讛 诇讞讜驻讛 讚讗讬谉 诇讛谉 讻讚讗诪专讬' 诇注讬诇 诪砖讜诐 讛讻讬 讛讜讬讗 诇讬讛 注住讬拽转 讛转讜专讛 诇讙讘讬讬讛讜 讻讗诇讜 讘讜注诇 讗专讜住转 讬砖专讗诇 讜讗诐 讛讜讗 砖讜诪专 砖讘转 讛"诇 讻讗讬诇讜 讘讗 注诇 讻诇转 讬砖专讗诇 砖谞讻谞住讛 诇讞讜驻讛 讜诇讗 谞讘注诇讛 讜讗诪专讬谞谉 诇注讬诇 讚谞讬讚讜谉 讘讚讬谞讬 讬砖专讗诇 讜注诇 讻讜谞讛 讝讜 讗诪专讜 讘砖"专 驻' 讘砖诇讞 诪讛讜 谞转谉 诇讻诐 讜诇讗 诇注讜讘讚讬 讻讜讻讘讬诐 诪讻讗谉 讗诪专讜 讗诐 讬讘讗讜 讘谞讬 谞讞 诇砖诪讜专 砖讘转 诇讗 讚讬讬谉 砖讗讬谉 诪拽讘诇讬谉 砖讻专 讗诇讗 砖讞讬讬讘讬谉 诪讬转讛 砖谞讗诪专 讜讬讜诐 讜诇讬诇讛 诇讗 讬砖讘讜转讜 讜讗讝讛专转谉 讝讜 讛讬讗 诪讬转转谉 讜讻讛"讗 讘讬谞讬 讜讘讬谉 讘谞讬 讬砖专讗诇 讜讙讜' 诪砖诇 诇诪诇讱 讬讜砖讘 讜诪讟专讜谞讗 讬讜砖讘转 讻谞讙讚讜 讛注讜讘专 讘讬谞讬讛诐 讞讬讬讘 诪讬转讛 注"讻 讜讚注 砖讛专诪讘"诐 讘讛诇讻讜转 诪诇讻讬诐 讻转讘 讛讗 讚拽讗诪专 讛讻讗 讚讞讬讬讘 诪讬转讛 讛讬讬谞讜 讘讬讚讬 砖诪讬诐 讗讘诇 讗讬谞讜 谞讛专讙 讜讻转讘 讛讻"诪 诇驻讬 讚讘专讬讜 讚讛讗 讚拽讗诪专 转诇诪讜讚讗 讜诇讬讞砖讘讬讛 讘讛讚讬 讝' 诪爪讜转 讛"拽 讜诇讬诪谞讬 讘讛讚讬讬讛讜 诇诪讬诪专 讚讗住讜专讬谉 讘讛 拽讗诪专 讗讘诇 诇讗 诇注谞讬谉 拽讟诇讗 讻讜' 注讻"诇 讜注讜讚 讛讗专讬讱 注"砖 讜讗"讗 诇讜诪专 讻谉 讚讗"讻 诇诪讛 诇讗 诪谞讛 讘讛讚讬 讝' 诪爪讜转 诇讗讬住讜专 讛讗 讚诪爪专讬 砖讛讻讛 讬砖专讗诇 讚讞讬讬讘 谞诪讬 诪讬转讛 讘讬讚讬 砖诪讬诐 讜讗讬谞讜 谞讛专讙 讻诪"砖 讛专诪讘"诐 砖诐 讗讘诇 讛谞专讗讛 诇讚注转 讛专诪讘"诐 讚讻诇 诪讛 讚诇讗 讞砖讬讘 讘讛讚讬 讝' 诪爪讜转 讗讬谉 谞讛专讙讬谉 注诇讬讛谉 讜讛讗 讚驻专讬讱 讛讻讗 讜诇讬讞砖讘讬讛 讘讛讚讬 讝' 诪爪讜转 讛"拽 讚讗诪讗讬 诇讗 讞砖讘讬' 诇砖讘转 谞诪讬 讘讛讚讬 讝' 诪爪讜转 讜讬讛讬讛 讘"谞 谞讛专讙 注诇讬讛 讜诪砖谞讬 拽讜诐 注砖讛 诇讗 拽讞砖讬讘 讚讘拽讜诐 注砖讛 讗讬谉 讘"谞 谞讛专讙 讚诇讗 诪爪讬谞讜 讗驻讬' 讘讬砖专讗诇 讘砖讜诐 拽讜诐 注砖讛 砖讬讛讬讛 谞讛专讙 讘讬讚讬 讗讚诐 讜讻谉 讛讛讬讗 讚谞讻专讬 注讜住拽 讘转讜专讛 驻专讬讱 谞诪讬 讛讻讬 讜诇讞砖讘讬' 讘讛讚讬 讝' 诪爪讜转 讜讬讛讬讛 讘"谞 谞讛专讙 注诇讬讜 讜诪砖谞讬 诇诪"讚 诪讗讜专砖讛 讻讜' 讚讗讬谉 讞讬讜讘讜 诪爪讚 注爪诪讜 讜诇讗 讛讜讬 讗诇讗 讻讗住诪讻转讗 讘注诇诪讗 讜讗讬谉 讻讗谉 讗讝讛专转谉 讝讜 讛讬讗 诪讬转转谉 讜谞专讗讛 诪讛 砖讛讘讬讗 诇讚专讜砖 诇讗 讬砖讘讜转讜 讗讘谞讬 谞讞 讜诇讗 讗砖砖转 注转讬诐 讚讻转讬讘 诇注讬诇 诪讬谞讬讛 谞专讗讛 讻诪"砖 讛专讗"诐 砖讛砖讘讜转 讘讻"诪 讛讜讗 诪谞讜讞转 讛驻讜注诇 诪诪诇讗讻转讜 讜诇讗 诪谞讜讞转 讛驻注讜诇讛 讜讛讞讜诐 讜讛拽讜专 讻讬 讛诐 讛诐 驻注讜诇转 讛诪讝诇讜转 讻讜' 讜诇讗 转驻讜诇 讘讛诐 砖讘讬转讛 注讻"诇 注"砖:





讞讻诪转 砖诇诪讛

讙诪' 讗诪专 专讘讬谞讗 讗驻讬' 讻讜'. 谞"讘 住"讗 驻砖讬讟讗 讗诪专 专讘讬谞讗 诇讗 谞爪专讻讛 讗诇讗 诇砖谞讬 讘砖讘转 注诇 讝讛 驻讬专砖"讬 讚谞讗 讙专住讬谞谉 驻砖讬讟讗. 专砖"讬 讘讚"讛 注讘讚 讻谞注谞讬 砖诇 讬砖专讗诇 讛住"讚. 讘讚"讛 诪讚专讙讬诇 讻讜' 讘谞讜转 讛注讬讚 讛住"讚:


讘讚"讛 讻讜转讬 砖砖讘转 讻讜'. 诇讗 讬砖讘转讜 讗讛讱 讻讜' 讻爪"诇:


讘讚"讛 讗诪专 专讘讬谞讗 讻讜' 讞讜讘讛 拽讗诪专 专"诇 讻讜' 讻爪"诇:





专砖"砖

讙诪专讗 砖谞讗诪专 诪讜拽砖 讗讚诐 讻讜'. 注讬' 驻讬专砖"讬 讘注"讬:



专砖"讬 讚"讛 谞讻专讬 诪讜转专. 讘讬谉 诇专' 讗诇讬注讝专 讻讜'. 讻爪"诇 讘讬讜"讚:



专砖"讬 讚"讛 讜诇讻诇诇 讬砖专讗诇. 讚诇讬讙讝讜专 诇讬讛 讻讜'. 谞专讗讛 讚专"诇 讚注诇 注讘讚讬诐 讘驻专讟 诇"讙 讞讻诪讬诐 讙讝专讜转 专拽 诇讬砖专讗诇 讜诇讙专讬诐 讙诪讜专讬诐 讜诇诪砖讜讞专专讬诐 砖讛诪讛 讻讬砖专讗诇讬诐. 讜讗"讻 讻砖"讻 砖诇讗 讙讝专讜 讙讝讬专讜转 注诇 讘"谞 讘诪爪讜转 讚讬讚讛讜 讜专讗讬讛 讘专讜专讛 诇讛诪诇"诪 讘驻"讬 诪讛诇讻讜转 诪诇讻讬诐 专讬砖 讛"讝 诇注谞讬谉 诪砖讜讱 讘讘谞讬 拽讟讜专讛 诇讚注转 讛专诪讘"诐 注"砖:



专砖"讬 讚"讛 诪讚专讙讬诇讬. 诇诪讬拽专讬 诇讛 讻讜'. 讻爪"诇:





讛讙讛讜转 讬注讘"抓

转讜住' 讚"讛 诪讬 讻讜' 讻讚讗诪专 讛转诐 讗诐 转注谞讛 讗转 讘谞讜转讬 砖诇讗 讻讚专讻谉 讻讜'. 谞"讘 诇讗 讬讚注转讬 讛讬讻讗 讗讬转讬讛 讗讬讘专讗 讙讘讬 讜讬注谞讛 讗讬转讗 讘讘"专 讜讚诇讗 讻讚讗讬转讗 讘转诇诪讜讚讗 驻讬"讻 [讬讜诪讗 注讝:]:





讘谉 讬讛讜讬讚注

讛址住旨讜止讟值专 诇讜止注讜止 砖讈侄诇 讬执砖讉职专指讗值诇, 讻旨职讗执诇旨讜旨 住讜止讟值专 诇讜止注讜止 砖讈侄诇 砖讈职讻执讬谞指讛, 砖讈侄谞旨侄讗直诪址专: "诪讜止拽值砖讈 讗指讚指诐 讬指诇址注 拽止讚侄砖讈" (砖诪讜转 讘, 讬讘) (诪砖诇讬 讻, 讻讛). 谞专讗讛 诇讬 讘住"讚 讛讻讜谞讛 注诇 驻讬 诪讛 砖讻转讘 讛讙讗讜谉 讛砖诇"讛 讝"诇 砖谞专诪讝 讘驻谞讬诐 砖诇 讗讚诐 砖诐 讛讜讬志讛 砖诪住驻专讜 讻"讜 讘注讬谞讬诐 砖讛诐 讚讜讙诪转 砖谞讬 讬讜讚讬"谉 讜讞讜讟诐 砖讛讜讗 讚讜讙诪转 讜讗"讜 讛专讬 诪住驻专 讻"讜, 讜注讜讚 谞专诪讝 讘谞讞讬专讬诐 砖诇讜 砖砖谞讬 谞拽讘讬诐 讚讜讙诪转 砖谞讬 讬讜讚讬"谉 讜讛讻讜转诇 砖诪驻住讬拽 讘讬谞讬讛诐 讚讜讙诪转 讜讗"讜 讛专讬 诪住驻专 讻"讜 讜讘' 驻注诪讬诐 讻"讜 讛讜讗 砖诐 讘"谉 砖讛讜讗 讛讜讬志讛 讘诪讬诇讜讬 讛讛讬"谉.
讜讘讝讛 驻专砖转讬 讘住"讚 专诪讝 讛讻转讜讘 诇职诪址注址谉 转执旨讛职讬侄讛 讬执专职讗指转讜止 注址诇 驻职旨谞值讬讻侄诐 (砖诪讜转 讻, 讟讝) 讻讬 砖诐 讘"谉 讛讜讗 住讜讚 讛诪诇讻讜转 讛谞拽专讗转 讬专讗转 讛' 讘住讜讚 注值拽侄讘 注植谞指讜指讛 讬执专职讗址转 讛殖' (诪砖诇讬 讻讘, 讚) 讜讝讛讜 注址诇 驻职旨谞值讬讻侄诐 讚讬讬拽讗 砖讬讗讬专 砖诐 讘"谉 砖讛讜讗 住讜讚 讬专讗讛 注诇 驻谞讬讻诐 讜讛讗专讛 讝讜 讛讜讗 住讜讚 讛砖讻讬谞讛.
讜诇讻谉 讛住讜讟专 诇讜注讜 砖诇 讞讘讬专讜 讻讗诇讜 住讜讟专 讗讜专 讛拽讚讜砖讛 讗砖专 注诇 驻谞讬讜 砖诇 讞讘讬专讜 讜诇讻谉 讛讻转讜讘 讗讜诪专 '讬指诇址注 拽止讚侄砖讈' 专爪讜谞讜 诇讜诪专 住讜讟专 讗讜专 讛拽讚讜砖讛 讛讞讜驻祝 注诇 讛驻谞讬诐 砖诇 讛讗讚诐.



"讛执讻旨执讬转指" 诇止讗 谞侄讗直诪址专, 讗侄诇旨指讗 "转址讻旨侄讛" (砖诪讜转 讘, 讬讙). 拽砖讗 讛讬讻讗 讗转诪专 讛专诪转 讬讚 讘拽专讗? 讜谞专讗讛 诇讬 讘住"讚 讚讘专 讝讛 诪讜讻专讞 诪讚拽专讬 诇讬讛 '专指砖讈指注' 讗祝 注诇 驻讬 砖诇讗 讛讻讛 讜讗讬讱 讬转讻谉 注诇 诪讞砖讘讛 讘诇讘讚 砖讞砖讘 诇讛讻讜转 拽专讬 诇讬讛 专指砖讈指注? 讗诇讗 讜讚讗讬 讚讗讬讬专讬 讘讛讬讻讗 讚注砖讛 诪注砖讛 砖诇 讛专诪转 讬讚.
讗讱 拽砖讗 讚讬诇诪讗 讛讜讛 专砖注 诪注讬拽专讗 讜诇讗讜 诪砖讜诐 讛专诪转 讬讚 拽专讬 诇讬讛 '专指砖讈指注'? 讜谞专讗讛 诇讬 讘住"讚 讚讗诐 讻谉 诇诪讛 讛讜爪专讱 诇拽专讗讜 注转讛 讘砖诐 专砖注 讜讛诇讗 讗讬讻讗 诇诪讟注讬 讚讚讜拽讗 讝讛 砖讛讜讗 专砖注 拽驻讚讬谞谉 讘讛专诪转 讬讚 砖诇讜 讗讘诇 讗诐 讛讜讗 爪讚讬拽 讜讛专讬诐 讬讚 讻讬讜谉 讚讝讛 讗讚诐 讞砖讜讘 讜讝讛 诇讛驻讱 诇讗 拽驻讚讬谞谉 讗讛专诪转 讬讚讜 讗诇讗 讜讚讗讬 讚讗讬讬专讬 讘爪讚讬拽 讜讘注讘讜专 讛专诪转 讬讚 讘诇讘讚 拽专讗讜 '专指砖讈指注'!



讗指诪址专 讝职注执讬专执讬, 讗指诪址专 专址讘旨执讬 讞植谞执讬谞指讗: 谞执拽职专指讗 '讞讜止讟值讗' (砖诪讜转 讘, 讬讙) (砖诪讜讗诇 讗 讘, 讟讝). 讬砖 诇讛拽砖讜转 诪讗讞专 讚专讬砖 诇拽讬砖 讛讜讻讬讞 诪驻住讜拽 砖诇 转讜专讛 砖谞拽专讗 '专指砖讈指注' 诪讛 专讗讛 专讘讬 讞谞讬谞讗 诇讛讜讻讬讞 诪驻住讜拽 砖诇 谞讘讬讗讬诐 砖谞拽专讗 '讞讜止讟值讗' 讚讛讜讗 诪诇转讗 讝讜讟专转讬? 讜谞专讗讛 诇讬 讘住"讚 讚讗讬讻讗 讚住讘讬专讗 诇讬讛 讗讬谉 诇诪讬讚讬谉 讛诇讻讛 诪拽讜讚诐 诪转谉 转讜专讛 讜诇讻谉 诇讗 谞讬讞讗 诇讬讛 诇专讘讬 讞谞讬谞讗 讘讛讜讻讞讛 讚专讬砖 诇拽讬砖 砖讛讬讗 诪讝诪谉 讚拽讜讚诐 诪转谉 转讜专讛.



讗值讬谉 诇讜止 转旨址拽旨指谞指讛 讗侄诇旨指讗 拽职讘讜旨专指讛 (砖诪讜转 讘, 讬讙) (讗讬讜讘 讻讘, 讞). 谞专讗讛 诇讬 讘住"讚 讚讛讜讬 诪讚讛 讻谞讙讚 诪讚讛 讚讛讬讚讬诐 诪讚专讙讛 转讞转讜谞讛 诇讙讘讬 讛专讗砖 讜讝讛 砖讛专讬诐 讬讚讬诐 注诇 专讗砖 讞讘讬专讜 诇讛讻讜转讜 注砖讛 转讞转讜谞讬诐 诇诪注诇讛 讜诇讻谉 讬讛讬讛 诇讜 拽讘讜专讛 讚讛讜讛 诇讬讛 转讞转讜谞讬诐 诇诪注诇讛 讻讬 讛讗讚诐 讛讜讗 转诪讬讚 注讜诪讚 注诇 讛注驻专 讜讘拽讘讜专讛 谞注砖讛 讛注驻专 注讜诪讚 转诪讬讚 诇诪注诇讛 诪诪谞讜 讛专讬 转讞转讜谞讬诐 诇诪注诇讛.



诇止讗 谞执转旨职谞指讛 拽址专职拽址注 讗侄诇旨指讗 诇职讘址注植诇值讬 讝职专讜止注讜止转 (讗讬讜讘 讻讘, 讞) (诪砖诇讬 讬讘, 讬讗). 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 拽讬谉 讜讛讘诇 讞诇拽讜 讛注讜诇诐 拽讬谉 诇拽讞 讛拽专拽注 讜讛讘诇 诇拽讞 讛诪讟诇讟诇讬谉 讜讘讝讛 讛讬讜 诪专讬讘讬诐 讝讛 讘讝讛, 拽讬谉 讗诪专 诇讛讘诇 注诪讜讚 讚讗讜讬专 讚拽专拽注 讚讬诇讬 讛讬讗, 讜讛讘诇 讗诪专 驻砖讜讟 讘讙讚讬讱 讚诪讟诇讟诇讬谉 诇讬 讛诐 诪讬讚 讜址讬指旨拽指诐 拽址讬执谉 注址诇 讛侄讘侄诇 讜址讬址旨讛址专职讙值讛讜旨 (讘专讗砖讬转 讚, 讞) 注讬讬谉 砖诐.
讜讬讚讜注 讚讗专抓 谞讘谞讬转 讘讙讘讜专讛 讜讬讚讜注 讚讙讘讜专讛 谞拽专讗转 讘砖诐 讝专讜注 讻诪讜 砖谞讗诪专 注诇 驻住讜拽 谞执砖职讈讘址旨注 讛殖' 讘执旨讬诪执讬谞讜止 讜旨讘执讝职专讜止注址 注只讝旨讜止 (讬砖注讬讛 住讘, 讞) 讜讬讚讜注 讚拽讬谉 诪爪讚 讛讙讘讜专讛 讜讛讘诇 诪爪讚 讛讞住讚. 讜讝讛讜 砖讗诪专 诇止讗 谞执转旨职谞指讛 拽址专职拽址注 讗侄诇旨指讗 诇职讘址注植诇值讬 讝职专讜止注讜止转, 讻诇讜诪专 诇讗讜转诐 砖讛诐 诪砖讜专砖 拽讬谉 砖讛诐 诪爪讚 讛讙讘讜专讛 砖谞拽专讗转 讝专讜注.



诪址讗讬 讚旨执讻职转执讬讘: "注止讘值讚 讗址讚职诪指转讜止 讬执砖讉职讘旨址注 诇指讞侄诐", 讗执诐 注讜止砖讉侄讛 讗指讚指诐 注址爪职诪讜止 讻旨职注侄讘侄讚 诇指讗植讚指诪指讛, 讬执砖讉职讘旨址注 诇侄讞侄诐, 讜职讗执诐 诇指讗讜 诇止讗 讬执砖讉职讘旨址注 诇侄讞侄诐 (诪砖诇讬 讬讘, 讬讗). 谞专讗讛 诇讬 讘住"讚 讗诐 讬砖 诇讗讚诐 转讙讘讜专转 转讗讜讛 诇讗 讬砖讘注 诇讞诐 讚讗诐 讬砖 诇讜 诪谞讛 专讜爪讛 诪讗转讬诐 讗讘诇 讗诐 讬砖 诇讜 诪讚转 讛住转驻拽讜转 讛专讬 讝讛 讬砖讘注 诇讞诐 讗诪谞诐 诪讚转 讛住转驻拽讜转 拽砖讛 诪讗讚 讻驻讬 讛讟讘注 讗爪诇 讛讗讚诐 讻驻讬 讟讘注讜 讜诪讝讙讜 讜爪专讬讱 诇讻驻讜转 讟讘注讜 讜讚讗 注拽讗 讗讘诇 讗诐 讛讜讗 注讘讚 诇讗讞专讬诐 讗讚专讘讛 诪讚转 讛讛住转驻拽讜转 讛讬讗 讗爪诇讜 讟讘注讬转 讬注谉 讚讻诇 诪讛 砖拽谞讛 注讘讚 拽谞讛 专讘讜 讜讗诐 讬砖 诇讜 诪谞讛 诇诪讛 讬专爪讛 诪讗转讬诐 讛诇讗 诇讗 砖诇讜 讛诪诪讜谉! 讜讬讚讜注 讻讬 讟讜讘 注讜诇诐 讛讝讛 诪讻讜谞讛 讘砖诐 讗讚诪讛 讜讝讛讜 砖讗诪专 讗执诐 注讜止砖讉侄讛 讗指讚指诐 注址爪职诪讜止 讻旨职注侄讘侄讚 诇指讗植讚指诪指讛 专爪讜谞讜 诇讜诪专 讬砖 诇讜 诪讚转 讛住转驻拽讜转 讛诪爪讜讬讛 讘注讘讚 讟讘注讬转, 诇讗讚诪讛, 讛讜讗 讟讜讘 注讜诇诐 讛讝讛 讛专讬 讝讛 讬执砖讉职讘旨址注 诇侄讞侄诐.
讜注讜讚 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘讚专讜砖 讛砖诪讬讟讛 讻讬 注讘讜讚转 讛拽专拽注 讜讻诇 诪诇讗讻讜转 砖注讜砖讛 讛讗讚诐 讘注讜诇诐 讛讝讛 讛讜爪专讻讜 诇讗讚诐 讻讚讬 诇讘专专 注诇 讬讚诐 谞讬爪讜爪讬 拽讚讜砖讛 讜讝讛讜 砖讗诪专 讗执诐 注讜止砖讉侄讛 注址爪职诪讜止 讻旨职注侄讘侄讚 诇指讗植讚指诪指讛, 驻讬专讜砖 砖谞讜转谉 讻讜讞讜 讘砖讘讬诇 转讬拽讜谉 讛讗讚诪讛 诇讘专专 诪诪谞讛 讛专讬 讝讛 讬执砖讉职讘旨址注 诇侄讞侄诐 讛诐 谞讬爪讜爪讜转 讛讘讬专讜专 砖谞拽专讗讬诐 讘砖诐 '诇侄讞侄诐'.
讗讜 讬讜讘谉 讘住"讚 讛讻讜谞讛 砖讗讬谞讜 注讜住拽 讗诇讗 专拽 讘诪诇讗讻讛 讗讞转 砖讗讬谞讜 诪讚诇讙 诪诪诇讗讻讛 诇诪诇讗讻讛 讜讻诪讜 砖讗诪专 讛讞讻诐 '诇止讗 谞执爪旨职讞址谞执讬 讗侄诇旨指讗 讘旨址注址诇 诪职诇指讗讻指讛 讗址讞址转' 讜讝讛讜 砖讗诪专 注讜止砖讉侄讛 注址爪职诪讜止 讻旨职注侄讘侄讚 专爪讜谞讜 诇讜诪专 讗讬谞讜 注讜住拽 讗诇讗 讘诪诇讗讻讛 讗讞转 讻诪讜 讛注讘讚 砖讗讬谉 诇讜 讗诇讗 讗讚讜谉 讗讞讚 诇注讘讜讚 讗讜转讜 讻谉 讛讜讗 讗讬谉 诇讜 讗诇讗 诪诇讗讻讛 讗讞转 讛专讬 讝讛 讬执砖讉职讘旨址注 诇侄讞侄诐.
讜讘讗讜驻谉 讗讞专 谞专讗讛 诇讬 讘住"讚 讛讻讜谞讛 讗诐 讛讗讚诐 讬砖 诇讜 砖讚讛 诇讗 讬讞砖讜讘 砖讛讬讗 砖诇讜 讜注讜住拽 讘讛 讗诇讗 讞讜砖讘 砖讛讬讗 砖诇 讛拽讚讜砖 讘专讜讱 讛讜讗 讜讛讜讗 注讜住拽 讘讛 讻注讘讚 砖注讜住拽 讘砖讚讛 讗讚讜谞讜 讛谞讛 讝讛 讬执砖讉职讘旨址注 诇侄讞侄诐 砖讬砖诇讞 诇讜 讛拽讚讜砖 讘专讜讱 讛讜讗 讘专讻讛 讘诪注砖讬讜 讜讬专讜讬讞 诪讗讜转讛 砖讚讛 讻讬讜谉 砖讛讜讗 讞讜砖讘 砖讗讜转讛 砖讚讛 讛讬讗 砖诇 讛拽讚讜砖 讘专讜讱 讛讜讗 讗讘诇 讗诐 讞砖讘 砖讛砖讚讛 砖诇讜 讜讛讜讗 注讜住拽 讘砖诇讜 诇止讗 讬执砖讉职讘旨址注 诇侄讞侄诐 讚讗讝 讗讬谉 砖讚讛讜 专讗讜讬讛 诇讘专讻讛 讛谞诪砖讻转 诪谉 砖诇砖讛 讛讜讬讜志转 砖诇 讞讘"讚 [讞讻诪讛 讘讬谞讛 讚注转] 砖注讜诇讬诐 诪住驻专 诇侄讞侄诐 [26脳3=78].





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 砖诇讗 讻讚专讻讛 讜讻讜' 砖诪转讜讱 砖讗讬谞讛 谞讛谞讬转. 注讬' 讬讜诪讗 讚祝 驻"讛 注"讗 转讜住' 讚"讛 诪讛 专讜爪讞. 讜讘拽讬讚讜砖讬谉 讚祝 讻讘 注"讘:





注专讜讱 诇谞专

讘讙诪专讗 诪砖驻专注讛 专讗砖讛 讘砖讜拽. 诪诇砖讜谉 讝讛 诪砖诪注 讚讗驻讬诇讜 讻砖讛讬讗 驻专注讛 讙"讻 诇讗 诪拽专讬 注讜讚 诪讬讜讞讚转 讗讘诇 诪诇砖讜谉 讛专诪讘"诐 诪砖诪注 讚讚讜拽讗 讛讗讚讜谉 砖讬讬讞讚 爪专讬讱 诇讘讟诇 讛讬讞讜讚 注"讬 驻专讬注转 专讗砖讛:



砖谞讗诪专 讜讚讘拽 讜诇讗 砖诇讗 讻讚专讻讛. 讜讗祝 讚诇注讬诇 讚专砖讬谞谉 诪讜讚讘拽 讜诇讗 讘讝讻专 讬"诇 讚转专转讬 砖诪注转 诪讬谞讛 讻诇 砖讗讬谞讜 讚专讱 讚讘讬拽讜转 讚讛讗 讙诐 讝讻专 诪诪注讟讬谞谉 诪讗讜转讜 讟注诐 砖诪诪注讟讬谞谉 砖诇讗 讻讚专讻讛 讻讬讜谉 砖讗讬谞讜 谞讛谞讛 讗讬谉 讻讗谉 讚讘讬拽讜转:



讻讜转讬 砖讛讻讛 讗转 讬砖专讗诇 讞讬讬讘 诪讬转讛. 讛讗 讚诇讗 拽讞砖讬讘 诇讬讛 讘讛讚讬 讝' 诪爪讜转 讜讻讚驻专讬讱 诇拽诪谉 讙讘讬 讙讜讬 砖砖讘转 讜砖注住拽 讘转讜专讛 讜讘讝讛 诇讗 砖讬讬讻讬 转讬专讜爪讬 讛讙诪专讗 讬"诇 讚诇讗 拽讞砖讬讘 讗诇讗 诪讛 砖讛讜讗 诪砖讜诐 讘"谞 讚讛讬讬谞讜 讛诪爪讜转 砖讞讬讬讘 注诇讬讛谉 诪讞诪转 砖讛讜讗 讘"谞 讗讘诇 讙讜讬 砖讛讻讛 讬砖专讗诇 讗讬谉 讛讞讬讜讘 诪讞诪转 砖讛讜讗 讘"谞 讚讛讗 讗诐 讛讻讛 讘"谞 讗讞专 讗讬谞讜 讞讬讬讘 讜诇讗 讞讬讬讘 专拽 诪砖讜诐 砖讛讻讛 讬砖专讗诇 讜诇讗 讛讜讬 讚讜诪讬讗 讚讗讬谞讱 诇讻谉 诇讗 拽讞砖讬讘 讜注讜讚 讻讬讜谉 讚谞讻专讬 砖讛讻讛 讗转 讬砖专讗诇 诪讚讬谉 讙讝诇 讞讬讬讘 讜讻诪"砖 讛专"谉 讗"讻 讛讜讗 讘讻诇诇 讙讝诇:



讜讗诪专 专"诇 讻讜转讬 砖砖讘转 讞讬讬讘 诪讬转讛: 拽"拽 (讚讘驻' 讘' 讚诪讻砖讬专讬谉) 讗诪专讬谞谉 诪爪讗 讘讛 转讬谞讜拽 诪讜砖诇讱 讗诐 专讜讘 谞讻专讬诐 谞讻专讬 专讜讘 讬砖专讗诇 讬砖专讗诇 诪讞爪讛 注诇 诪讞爪讛 讬砖专讗诇 讜讛讘讬讗 讛专"砖 砖诐 讘砖诐 讛转讜住驻转讗 讚诪讞爪讛 注诇 诪讞爪讛 谞讜转谞讬谉 注诇讬讜 讘' 讛讞讜诪专讜转 讜驻讬' 讘讞讜诪专讗 讚谞讻专讬 砖诇讗 讬注住讜拽 讘转讜专讛 注"砖 讜爪专讬讱 诇驻专砖 讚讗祝 讚讝讛 讛讜讗 拽讜诇讗 讙讘讬 讬砖专讗诇 讚讬砖专讗诇 诪爪讜讜讛 诇注住讜拽 讘转讜专讛 诪"诪 讛专讬 讬讻讜诇 诇注住讜拽 讘讝' 诪爪讜转 讚讬讚讛讜 讚诪爪讜转 诇"转 拽讬讬诐 讘讝讛 讗诐 讬砖专讗诇 讛讜讗 讜诇讗 注讘专 讗讗讬住讜专 诇注住讜拽 讘转讜专讛 讗诐 谞讻专讬 讛讜讗 讚诪爪讜转 讚讬讚讛讜 诪讜转专 讻讚讗诪专讬谞谉 诇拽诪谉 讗讻谉 讘讝讛 拽' 讗讬讱 讬注砖讛 讘砖诪讬专转 砖讘转 讗讬讱 砖讬讬讱 讘讝讛 诇转驻讜住 讞讜诪专转 砖谞讬讛诐 讗诐 讬砖讘讜转 讚诇诪讗 谞讻专讬 讛讜讗 讜讗诐 诇讗 讬砖讘讜转 讚诇诪讗 讬砖专讗诇 讛讜讗 讜讞诇诇 砖讘转 讜讬"诇 讚讬讜诐 砖诇诐 砖讗住讜专 诇讘"谞 诇砖讘讜转 诪拽专讗 讚讬讜诐 讜诇讬诇讛 诇讗 讬砖讘讜转讜 诪砖诪注 砖讛诇讬诇讛 讛讜诇讱 讘讝讛 讗讞专 讛讬讜诐 讚讛讗 讬讜诐 讜诇讬诇讛 讻转讬讘 讚诪砖诪注 讛讬讜诐 讜诇讬诇讛 砖讗讞专讬讜 诇讗 讬砖讘讜转 诪讚诇讗 讻转讬讘 讗讬驻讻讗 讜讘讬砖专讗诇 诇注谞讬谉 砖诪讬专转 砖讘转 讛讬讜诐 讛讜诇讱 讗讞专 讛诇讬诇讛 讜诇讻谉 砖驻讬专 讬讻讜诇 诇砖诪讜专 砖讘转 讻讬砖专讗诇 讜诇注砖讜转 诪诇讗讻讛 讘诪讜爪讗讬 砖讘转 讚砖讘转 砖诪专 讘讝讛 讜讗讬讜诐 讜诇讬诇讛 诇讗 注讘专 讗诐 谞讻专讬 讛讜讗 讻讬讜谉 砖注砖讛 诪诇讗讻讛 讘诪讜"砖 讜讘注"砖 讛专讬 砖诇讗 砖讘转 讬讜诐 讜诇讬诇讛 砖讗讞专讬讜 讗讻谉 讗讻转讬 拽"拽 讗讬讱 讬注砖讛 讘讬讜讛"讻 砖讞诇 诇讛讬讜转 住诪讜讱 诇砖讘转 讘讬谉 诪诇驻谞讬讜 讘讬谉 诪诇讗讞专讬讜 讛讗 讗讝 注"讻 爪专讬讱 诇砖讘讜转 讬讜诐 讜诇讬诇讛 砖讗讞专讬讜 讜讗讜诇讬 转谞讗 讚转讜住驻转讗 诇讗 住讘专 讻讗讞专讬诐 讗诇讗 讻专讘谞谉 讘住讜讻讛 (讚祝 谞"讚 注"讘) 讚讗"讗 诇讬讜讛"讻 诇诪拽诇注 住诪讜讱 诇砖讘转 讗驻讬诇讜 讘讝诪谉 砖拽讚砖讜 注"驻 专讗讬讛 注"砖 讜诇讻讗讜专讛 讬砖 转拽谞讛 砖讬注砖讛 诪诇讗讻讛 驻讞讜转 诪讻砖讬注讜专 讚诇讬砖专讗诇 砖讬注讜专讬谉 谞讗诪专讜 讜诇讗 诇讘"谞 讜讗"讻 注诇 讗讬住讜专 讬讜讛"讻 诇讗 注讘专 讜诪砖讜诐 谞讻专讬 诇讗 砖讘转 讗讻谉 讛转讬谞讞 诇专"诇 讚讞"砖 诪讜转专 诪谉 讛转讜专讛 讗讘诇 诇专"讬 诪讗"诇 讜讗驻讬诇讜 诇专"诇 讬砖 诇住驻拽 讗诐 讟讜讘 砖讬注讘讜专 讗讚专讘谞谉 讘拽讜诐 讜注砖讛 诪砖讬注讘讜专 讗讚讗讜专讬讬转讗 讘砖讜讗"转 讗讜 讗讬驻讻讗 讜注讬讬谉 诪讛 砖讻转讘转讬 讘讝讛 讘砖讜"转 讘谞讬谉 爪讬讜谉 (住讬' 拽讻"讜). 砖诐 讜诇讬讞砖讘讛 讙讘讬 讝' 诪爪讜转: 注讬讬谉 讘专"谉 砖讛拽砖讛 诇讚注转 讛专诪讘"诐 砖讗讬谉 诪诪讬转讬诐 讗讜转讜 专拽 诪讜讚讬注讬诐 讗讜转讜 砖讞讬讬讘 诪讬转讛 讗"讻 诪讗讬 驻专讬讱 讚诇讬讞砖讘 讘讛讚讬 讝' 诪爪讜转 讛讗 诇讗 讛讜讬 讚讜诪讬讗 讚讝' 诪爪讜转 讚讛转诐 讞讬讬讘 诪讬转讛 诪诪砖 讜讬"诇 讚驻专讬讱 诇专"砖 讗诪专 专讘 讚住讜讘专 诇注讬诇 (讚祝 讻"讝 注"讗) 讚讗讬谞讜 谞讛专讙 专拽 注诇 讝' 诪爪讜转 讜讗注驻"讻 讞砖讬讘 诪爪讜转 诇讘"谞 讜讗"讻 诇讬讞砖讘 谞诪讬 讛讗 讜诪住转诪讗 诇讗 讬驻诇讜讙 讗讛讗 讚专"诇 讜讚专' 讬讜讞谞谉 诇拽诪谉. 讗"谞 讬"诇 讚讘讗诪转 讻讬 驻专讬讱 讚诇讬讞砖讘讬讛 讛讜讬 住讜讘专 讚讞讬讬讘 诪讬转讛 诪诪砖 讻讬讜谉 讚讗讝讛专讛 讙诪讜专讛 讛讬讗 讗讻谉 讻讬 诪转专抓 讚拽讜诐 注砖讛 诇讗 拽讞砖讬讘 讚诇讗 讛讜讬 讚讜诪讬讗 讚讗讬谞讱 讗"讻 诇讗 砖讬讬讱 讙"讻 诇诪讬诇祝 诪讬转讛 诪诪砖 诪讛讬讻讗 讚讬诇驻讬谞谉 诇讗讞专讬谞讗 诪砖讜驻讱 讚诐 讻讬讜谉 讚诇讗 讚诪讬 诇讬讛 讚讛转诐 砖讜讗"转 讜讛讻讗 拽讜诐 讜注砖讛 讜诇讻谉 住讘专 讛专诪讘"诐 讚讗讬谉 诪诪讬转讬谉. 讜讻谉 讬"诇 诇拽诪谉 讙讘讬 讻讜转讬 砖注讜住拽 讘转讜专讛 讚讘讗诪转 讻讬 驻专讬讱 讜诇讬讞砖讘讬讛 讙讘讬 讝' 诪爪讜转 讛讜讬 住讜讘专 讚讞讬讬讘 诪讬转讛 诪诪砖 拽讗诪专 讜讘讗诪转 讛讜讬 诪爪讬 诇转专抓 讚诇讗 讛讜讬 讚讜诪讬讗 讚讗讬谞讱 讜讻转讬专讜抓 讛专"谉 专拽 讚拽讜砖讟讗 拽讗诪专 诇讬讛 讚讛讜讬 讘讻诇诇 讗讬谞讱 讗讜 讘讻诇诇 讙讝诇 讗讜 讘讻诇诇 注专讬讜转 讗讘诇 诪"诪 讗讬谉 讞讬讬讘讬诐 诪讬转讛 诪诪砖 讚拽专讗 讚诇谞讜 诪讜专砖讛 讜诇讗 诇讛诐 诇讗 诪砖诪注 诇讬讛 专拽 讗住诪讻转讗 讘注诇诪讗:



讘转讜住驻讜转 讚"讛 诪驻谞讬 诪讛. 讛讬转讛 专讗讜讬讛 诇诪讜转 诪讬讚: 驻讬' 拽讜讚诐 砖讗讻诇 讙诐 讗讚诐 讜讻诪讜 砖驻讬' 讛诪讛专砖"讗 讚讗诇"讻 讙诐 讗讚诐 讛讬' 专讗讜讬 诇诪讜转. 讜讘讝讛 讗"砖 讙"讻 讚诇讗 讬拽砖讛 诇诪讛 诇讗 诪转讛 讜讛讗 讗讚诐 讬讻讜诇 诇讬砖讗 转讗讜诪转 讛讘诇 讚讘讝讛 诇讗 砖讬讬讱 注讜诇诐 讞住讚 讬讘谞讛 讻讬讜谉 砖诇讗 讛讜诇讬讚 讜注讜讚 讚讗讬讻讗 诪"讚 讘讘"专 讚转讗讜诪讛 讬转讬专讛 谞讜诇讚转 注诐 讛讘诇 讗讘诇 讘讝讛 讗"砖 讚讛讘诇 注讚讬讬谉 诇讗 讛讬讛 谞讜诇讚 讘注转 砖讞讟讗讛 讞讜讛 讻诪"砖 讛转讜住' 诇注讬诇 (讚祝 诇"讞 注"讘) 注"砖:



讚"讛 诪讬 讗讬讻讗 诪讬讚讬. 讜讬"诇 讚诇讗 讗住讬专 讗诇讗 讻砖注讜砖讛 讻讱 转讚讬专: 驻讬' 讜讗讝 讞讬讬讘 诪砖讜诐 讛讜爪讗转 讝专注 诇讘讟诇讛 讜诇讻讱 诪转讜 注专 讜讗讜谞谉 讗讘诇 诇讗 诪砖讜诐 讘讬讗讛 砖诇讗 讻讚专讻讛 讚讛讬讗 诪讜转专转 讘讘"谞 讻诪讜 讘讬砖专讗诇 诇驻讬 讛诪住拽谞讗. 讜讗"诇 诇驻讬 诪讛 砖讻转讘讜 讛转讜住' 诇拽诪谉 (讚祝 谞"讟 专注"讗) 讘讚"讛 讜讛讗 驻专讬讛 讜专讘讬讛 讚诪讬 砖诪爪讜讜讛 注诇 驻专讬' 讜专讘讬' 诪爪讜讜讛 讙"讻 注诇 讛砖讞转转 讝专注 讜讗"讻 讘"谞 讚诇讗 诪爪讜讜讛 注诇 驻专讬讛 讜专讘讬讛 讙诐 注诇 讛砖讞转转 讝专注 讗讬谞讜 诪讜讝讛专 讜诪"讟 诪转讜 注专 讜讗讜谞谉 讚讬"诇 讚讛讗 讚讘"谞 讗讬谞讜 诪爪讜讜讛 注诇 驻专讬讛 讜专讘讬讛 讛讬讬谞讜 讚讜拽讗 诪砖注转 诪"转 讜讗讬诇讱 讻砖谞爪讟讜讜 讬砖专讗诇 讗讘诇 讜讚讗讬 拽讜讚诐 诪转谉 转讜专讛 讛讬讜 诪爪讜讜讬诐 讚讛讗 驻专讜 讜专讘讜 诇谞讞 谞讗诪专:



讘讚"讛 拽抓 讬讚讗. 讙讘讬 讬讚 诇讗诪讛 转拽爪抓: 讜讘砖讬讟转 专砖"讬 讬"诇 讚讜讚讗讬 讛讗 讚专"讛 拽抓 讬讚讗 讛讬' 诪讟注诐 拽谞住讗 讚诪谉 讛讚讬谉 讗"诇 讚讗谞讛 讛讜讝讻专 讚讬谉 讻讝讛 讜讗讬 诪砖讜诐 讚讻转讬讘 讜讝专讜注 专诪讛 转砖讘专 讝讛 讜讚讗讬 诇讗 诇讚讬谉 讬讞砖讘 讚讗诐 讙诐 讗诪专 讗讬讜讘 讘驻讬' 砖讛诪专讬诐 讬讚 转拽爪抓 讬讚讗 讙"讻 讗讬谉 诇谞讘讬讗 专砖讗讬 诇讞讚砖 讚讘专 诪注转讛 诪讻"砖 讘讝讛 讚诇讗 讛讜讬 专拽 专诪讝 讘注诇诪讗 讻讚诪讜讻讞 诪讛讗 讚讗诪专 专"讗 讗讬谉 诇讜 转拽谞讛 讗诇讗 拽讘讜专讛 讜讛专讬 讛讻讗 讜讚讗讬 讻"注 诪讜讚讜 砖讗讬谉 诪诪讬转讬谉 讗讜转讜 讜注"讻 讚诇讗 讛讜讬 专拽 专诪讝 讜讗住诪讻转讗 讜诇讻讱 讻' 专砖"讬 砖驻讬专 砖诇讗 讛讬讛 专拽 诪砖讜诐 拽谞住讗 讜讛讜专讗转 砖注讛 讜拽专讬 诇讬' 诪砖讜诐 拽谞住讗 诇讗驻讜拽讬 讚诇讗 讛讜讬 诪砖讜诐 讚讬谉 讙诪讜专 讗讘诇 讛转诐 讘谞讚讛 讛讗 讚讗诪专 讚讬谞讗 转谞谉 讛讬讬谞讜 讚诇讗 讛讜讬 专拽 拽诇诇讛 讗诇讗 讚讘讗诪转 讚谞讬谉 讻谉 讜诇讗 讗转讬 诪砖讜诐 讚讬谞讗 专拽 诇讗驻讜拽讬 讚诇讗 讛讜讬 专拽 拽诇诇讛 讗讘诇 讘讗诪转 讛讗 讚讚谞讬谉 讻谉 讛讬讬谞讜 诪讟注诐 拽谞住讗 讜诇讗 诪砖讜诐 讚讬谉 讙诪讜专:





诪专讗讬转 讛注讬谉

讜讗诪专 专讬砖 诇拽讬砖 诪"讚 注讜讘讚 讗讚诪转讜 讬砖讘注 诇讞诐 讜讻讜'. 讗谞讬 注谞讬 讻转讘转讬 讘讝讛 讘驻转讞 注讬谞讬诐 讘住"讚 讜注转讛 讗讻转讜讘 讬讜转专 讘讛专讞讘讛 讜拽爪转 讘住讙谞讜谉 讗讞专. 专讬砖 诇拽讬砖 拽砖讬讗 诇讬讛 讘讻转讜讘 讚诪讗讬 讗转讗 诇讗砖诪讜注讬谞谉 讚注讜讘讚 讗讚诪转讜 讬砖讘注 诇讞诐 诇讛讻讬 诪驻专砖 诇讛 讘砖讻讬谞讛 砖讛讬讗 谞拽专讗转 讗讚诪讛 讜讬讚讜注 讚转讜专讛 砖讘注"驻 讛讬讗 讻谞讙讚 讛砖讻讬谞讛 讜转讜专讛 砖讘注"驻 爪专讬讻讛 讟讜专讞 讜砖诇讗 诇注谞讙 注爪诪讜. 讜讝"砖 讗诐 注讜砖讛 讗讚诐 注爪诪讜 讻注讘讚 诇讗讚诪讛 诇砖讻讬谞讛 诇注住讜拽 讘转讜专讛 砖讘注"驻 砖讛讬讗 讻谞讙讚讛 讜砖诇讗 诇讛转注谞讙 讗讝 讬砖讘注 诇讞诐 砖讛讬讗 讛转讜专讛 砖谞拽专讗转 诇讞诐 讜转转拽讬讬诐 讘讜. 讜讛专诪讝 注讜讘"讚 砖讬讻讜讬谉 诇讬讞讚 拽讘讛"讜 砖专讜诪讝讬诐 讚"讜 讜诇讛诪砖讬讱 诪砖诐 注"讘 砖讛讜讗 讘讞讻诪讛 讜讝讛 注讜讘"讚 注"讘 讜"讚. 讗讚诪转讜 讗讚诪转 讜' 专诪讝 诇拽讘讛"讜 讬砖讘注 诇讞诐 讬讝讻讛 诇砖"讬 注讜诇诪讜转 注"讘 讙讬诪讟专讬讗 讞住讚 讜讝讛 专诪讝 讬砖讘注 讬砖 注讘 诇讞诐 讙讬诪讟专讬讗 讙' 讛讜讬讜转 讬讗讬专讜 诇诪转拽 讛讙讘讜专讜转 讜讬砖讘注 诇讞诐 讜讬讻讜讬谉 诇讗诪讬转讛 砖诇 转讜专讛. 讜专"转 注讜讘讚 讗讚诪转讜 讬砖讘注 诇讞诐 讙讬诪讟专讬讗 拽讬"讗 讚注讜住拽 讘转讜专讛 诇砖诪讛 讻诪拽专讬讘 拽专讘谞讜转 讜讝讛 专诪讝 拽讬"讗 讻讬 拽讬"讗 驻住讜拽讬诐 讛诐 讘驻专砖转 讜讬拽专讗 讚砖诐 讻诇 讛拽专讘谞讜转 讻诪"砖 住驻专 讛讙谉 讜讬转诪转拽讜 拽"讱 讗诇讛讬诐 讛专诪讜讝 讘住"转 注讜讘讚 讗讚诪转讜 讬砖讘注 诇讞诐 讙讬诪讟专讬讗 拽"讱 讜讚讜拽 讛讬讟讘:





驻转讞 注讬谞讬诐

讜讗专"诇 诪"讚 注讜讘讚 讗讚诪转讜 讜讻讜'. 讗驻砖专 讚讻讜谞转讜 诇注讘讜讚 诇砖讻讬谞讛 讛谞拽专讗转 讗讚诪讛 讻诪"砖 讘诪"谞 讜诪砖讜"讛 讻转讬讘 讗讚诪转讜 诇讗驻讜拽讬 讛住讟"讗 砖谞拽专讗转 讗讚诪讛 讗砖专 讗专专讛 讛' 讜讗诐 讛讜讗 谞注砖讛 注讘讚 诇讗讚诪讛 诇砖讻讬谞讛 讗讝 讬砖讘注 诇讞诐 诪讝讜谉 专讜讞谞讬 讜转转拽讬讬诐 讘讜 讛转讜专讛 讛谞拽专讗转 诇讞诐 讬砖讘注 讚讬拽讗 诪讻讜讬谉 诇讗诪讬转讛 砖诇 转讜专讛 讻诪"砖 讜讛' 注诪讜 砖讛诇讻讛 讻诪讜转讜. 讜讚讬讬拽 诇讜诪专 谞注砖讛 注讘讚 砖讬讛讬讛 诇讜 讬专讗讛 讻诪讜 砖讬砖 诇注讘讚. 讜讗诇 讬讘讟讞 砖讛讜讗 讘谉 讜讘讝讛 讬转注谞讙 讻讘谉. 诇讗 讻讬 砖爪专讬讱 砖讬讛讬讛 注讘讚 诇讗讚诪讛 诇爪讜专讱 讛砖讻讬谞讛 诇讬讞讚讛 注诐 讚讜讚讛 讜诇讗 注"诪 诇拽讘诇 驻专住 讜讬拽讘诇 注讜诇 诪诇讻讜转 砖诪讬诐 讻注讘讚. 讜注诪"砖 讘讝讜讛专 讞"讗 讚祝 拽爪"讟 注"讘:


讗诪专 专讘讬谞讗 诇讗 谞爪专讻讗 讗诇讗 讗驻讬诇讜 讘砖谞讬 讘砖讘转. 诇驻讬 诪"砖 专砖"讬 讚诇讗 讙专住讬谞谉 驻砖讬讟讗 讜诇讙讬专住转 注讬谉 讬注拽讘 讚讙专讬住 诇讗 谞爪专讻讗 讛诇砖讜谉 讚讞讜拽. 讜讗驻砖专 讘诪"砖 诪讛专砖"讗 讚讙讜讬 讛砖讜诪专 砖讘转 讛讜讬 讻诪讬 砖讘讗 注诇 讻诇讛 砖诇 讬砖专讗诇 讜诇驻"讝 讚讜拽讗 讻砖砖讜诪专 讜砖讜讘转 讬讜诐 砖讘转 讚讛讜讬 讻诇转 讬砖专讗诇 讗讝 讙讜讬 讛砖讜诪专 讞讬讬讘 诪讬转讛 讜诇驻"讝 诇讗 讗爪讟专讬讻谞讗 诇拽专讗 讚讬讜诐 讜诇讬诇讛 诇讗 讬砖讘讜转讜 讜讛讬讬谞讜 讚拽讗诪专 专讘讬谞讗 讚诇讗 讛讜爪专讱 专"诇 诇诇诪讜讚 诪诇讗 讬砖讘讜转讜 讗诇讗 讗驻讬诇讜 讘砖谞讬 讘砖讘转 讚讗诇讜 诇讬讜诐 砖讘转 诪讙讜讬 讛讘讗 注诇 讻诇讛 砖诇 讬砖专讗诇 谞驻拽讗. 讜诪讬讛讜 诇讗 驻专讬讱 驻砖讬讟讗 讚讛讗 诪讬讛讗 讞讬讚讜砖讗 讛讜讗. 讗诪谞诐 诇砖讜谉 讛砖"专 讚谞住转讬讬注 诪诪谞讜 诪讛专砖"讗 诇驻讬 讛讗诪讜专 讛讜讬 注讝专 讻谞讙讚讜. 讜诪讛 砖讛讘讬讗 诪讛专砖"讗 诪讛专诪讘"诐 讜讛讘讬讗 讚讘专讬 诪专谉 讜讛拽砖讛 注诇讬讜 讜讟注诪讗 讟注讬诐 诇讛专诪讘"诐 注"砖 讘讗讜专讱. 讛专"谉 讘讞讬讚讜砖讬讜 讻转讘 讚驻砖讟讗 讚砖诪注转讬谉 诇讗 诪砖诪注 讛讻讬. 讜讘讬谉 诇讚讘专讬 诪专谉 讘讬谉 诇讚讘专讬 诪讛专砖"讗 诇讬砖谞讗 讚砖诪注转讬谉 讚讘住诪讜讱 讚讗诪专讬谞谉 讚讬谞讜 讻谞注专讛 诪讗讜专住讛 讚讘住拽讬诇讛 诇讗 讗转讬 砖驻讬专. 讜注诪"砖 讘注谞讬讜转讬 讘讘讬爪讛 讚祝 讟"讝 讘住"讚:

